Slovenský olympijský a športový výbor

Slovenský olympijský a športový výbor (skr. SOŠV), do roku 2018 Slovenský olympijský výbor (skr. SOV), je športová organizácia (predtým občianske združenie), ktorá riadi olympijské a športové hnutie na Slovensku. Medzinárodným olympijským výborom (MOV) bol schválený ako slovenský člen tejto organizácie a jediný zástupca Slovenska na olympijských hrách a iných podujatiach MOV. Členmi SOV sú národné výbory pre športy, ktoré sa zúčastňujú Olympijských hier ako aj jednotliví športovci. 
Súčasným prezidentom SOŠV je Anton Siekel, zvolený 26. novembra 2016. Výbor sídli na Kukučínovej ulici 26 v Bratislave.

7. decembra 2018 sa výbor transformoval na strešnú organizáciu športu na Slovensku a zmenil názov na Slovenský olympijský a športový výbor.

Referencie

Externé stránky 
 Oficiálna stránka SOŠV
 SOŠV na stránke Medzinárodného olympijského výboru 

Olympijský
Národné olympijské výbory
Organizácie založené v 1992